SL
17.7.2023
Uradni list Evropske unije
C 252/73
Tožba, vložena 25. maja 2023 – UC Rusal/Svet (Zadeva T-292/23) (2023/C 252/87) Jezik postopka: angleščina Stranki Tožeča stranka: United Company Rusal MKPAO (UC Rusal) (Kaliningrad, Rusija) (zastopnika: N. Tuominen in L. Engelen, odvetnika) Tožena stranka: Svet Evropske unije
Predloga Tožeča stranka Splošnemu sodišču predlaga, naj: — na podlagi člena 263 TFEU razglasi (1) za delno ničen Sklep Sveta (SZVP) 2023/572 z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, (1) in delno razveljavi Izvedbeno uredbo Sveta (EU) 2023/571 z dne 13. marca 2023 o izvajanju Uredbe (EU) št.
269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, (2) ter (2) razglasi za delno ničen vsak naslednji Sklep Sveta (SZVP) in delno razveljavi vsako naslednjo Izvedbeno uredbo Sveta, s katerima bosta ta akta spremenjena ali odpravljena oziroma razveljavljena, v delu, v katerem je v teh aktih navedeno, da je lastnik tožeče stranke O. V. Deripaska; — Svetu naloži plačilo stroškov.
Tožbeni razlogi in bistvene trditve Tožeča stranka v utemeljitev tožbe navaja tri razloge. 1.
Prvi tožbeni razlog: očitna napaka pri presoji zaradi vključitve imena tožeče stranke v obrazložitvi naložitve omejevalnih ukrepov določeni osebi. 2.
Drugi tožbeni razlog: kršitev pravice do obrambe in pravice do nepristranskega zaslišanja, saj tožeča stranka ni imela možnosti učinkovito uveljaviti svoje pravice do obrambe, zlasti pravice do zaslišanja.
Zaradi tesne povezanosti med pravico do obrambe in pravico do učinkovitega sodnega nadzora je bila kršena tudi pravica tožeče stranke do učinkovitega pravnega sredstva. 3.
Tretji tožbeni razlog: izpodbijani ukrepi so nesorazmerni in posegajo v pravice, ki jih ima tožeča stranka na podlagi členov 16 in 17 Listine Evropske unije o temeljnih pravicah.
(1) (2)
Sklep Sveta (SZVP) 2023/572 z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 75I, str. 134).
Izvedbena uredba Sveta (EU) 2023/571 z dne 13. marca 2023 o izvajanju Uredbe (EU) št.
269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 75I, str. 1).
Tožba, vložena 25. maja 2023 – EuroChem Group/Svet (Zadeva T-293/23) (2023/C 252/88) Jezik postopka: angleščina Stranki Tožeča stranka: EuroChem Group AG (Zug, Švica) (zastopnici: N. Tuominen in M. Krestiyanova, odvetnici)